Maaike PGD, Perlinedesign, Anita en Jopke vindt dit leuk
Anita, SonjaS, Anja Wens, Maaike PGD, Jopke en 1 andere vindt dit leuk
Anja Wens, dunkie, Anita, SonjaS en Maaike PGD vindt dit leuk
1947 Gelezen 13-11-2008, 22:57:35
1574 Gelezen 13-02-2018, 17:27:19
9628 Gelezen 20-10-2018, 20:20:06
4200 Gelezen 20-10-2013, 13:51:55
Pagina opgebouwd in 0.205 seconden met 70 queries. Arabiese Dakar: Wanneer die oliedollars praat | Netwerk24
Deur Knormoer 25 April 2019 05:30
’n Terugkeer na Afrika, waar die ren natuurlik sy wortels het en sy naam vandaan kry, sou die eerste prys wees, vermoed Knormoer. Maar geld praat die hardste in motorsport.
Manne met probleme. Martin Winterkorn (links, oud-grootbaas van VW) en Carlos Ghosn (Nissan) moet albei eersdaags in die hof verskyn. Het iemand “pleks jy ’n Suid-Afrikaanse politikus was” gesê?
Kyk net nou weer: Arabië tree uit die bloute as aanbieder van ’n historiese ren na vore. Die koninkryk (ja, dis nie ’n demokrasie nie) het skaars ’n motorsportgeskiedenis, maar bied nou ’n internasionale ren aan.
Wat Knormoer egter veral pla, is die Franse organiseerders se toondoofheid. Het hulle niks gevolg van die Jamal Khashoggi-insident nie? Of die feit dat mense hier nie mag stem nie. Of dat vroue eers onlangs toegelaat is om self ’n motor te mag bestuur nie?
In ’n land waar daar ’n ge-brek aan basiese mense- (en vroue-) regte is, is dit vir Knormoer onsmaaklik dat ’n groot sportgebeurtenis soos die Dakar in sy agterplaas gaan tent opslaan.
* Dit verleen die reuk van normaliteit aan die land. ’n Sterk simboliese boodskap sou wees om dankie, maar nee dankie vir die oliedollars te gesê het.
Kies jou ute, um, bakkie
Dit is nou ietwat van ’n bedryfskwessie, maar Knormoer reken dit raak sy fêns en lesers van die Motors-bylaag in die algemeen tog.
By die onlangse mediabekendstelling van ’n nuwe bakkie, nooi die vervaardiger joernaliste van oor die spektrum heen. Ouskool-joernaliste wat vir koerante en tydskrifte werk. Internet-joernaliste.
Knormoer weet nie wat die waarde is wat hierdie kêrel aan óf sy volgelinge óf aan die vervaardiger bied nie.
Maar dan was daar ook ’n groot groep sosialemedia-kêrels. Die bloggers en Instas (vir Instagram, oom Frikkie), wat slegs ’n persoonlike rekening op ’n sosialemedia-platform het waar hy selfies by ’n kar plak met ’n hutsmerk of 17 daarby.
Nou, Knormoer voel daar is plek vir almal onder die son. Sommige van hierdie knapies lewer ook eintlik ’n goeie diens: Hulle bedien ’n mark waar hul volgelinge in ’n township woon en nie die tradisionele media (koerante en tydskrifte) volg nie.
Vir die vervaardiger om sy boodskap oor sy nuwe voertuig by al die gemeenskappe (skuldbult en township) uit te kry, moet hy dus van sowel die tradisionele media as die bloggers en Instas gebruik maak.
Gaaf. Maar iewers moet ook ’n streep getrek word. Keur die mense strenger, of help met opleiding.
Want so gewaar Knormoer die een kêrel se verslag toe op Facebook. Eers gebruik hy die vervaardiger se persverklaring om die bakkie te beskryf (nêrens vermeld hy sy eie waarnemings nie).
Dan gee hy die Australiese filiaal se webwerf-skakel sou jy ’n bakkie wou gaan uitsoek.
En dan, as die coup de grâce, vra hy die vervaardiger om ’n bakkie te leen dat hy in Botswana kan gaan toer “om die bakkie behoorlik te toets”.
* Maar as jy ’n bakkie soek, gaan kyk in Australië. Of Botswana.
Knormoer sien Jaguar se nuwe I-Pace is pas aangewys as die nuwe Wêreldmotor van die Jaar.
Dis fantastiese nuus.
Die I-Pace is die eerste van die nuwe generasie-e-voertuie wat ’n bruikbare reikafstand vermeng met praktiese bruikbaarheid en ’n netjiese voorkoms op die koop toe.
* Teen R1,8 miljoen stuk slaan hy natuurlik ook die gekla dat oorsese wenners altyd bekostigbare voertuie is, lieflik vir ’n peperduur ses.
Knormoer: Korea brei sy talentpoel uit
Knormoer: s dit ’n Volvo? Is dit Kersvader?
Knormoer: Tito, dié ‘groen’ taks is net laks